26/02/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 13 de febreiro de 2015, da Xefatura Territorial da Coruña, pola que se concede a autorización administrativa previa, de construción e declaración de utilidade pública dunha instalación eléctrica en Santa Comba (IN407A 2014/84)

Resolución do 13 de febreiro de 2015, da Xefatura Territorial da Coruña, pola que se concede a autorización administrativa previa, autorización administrativa de construción e declaración de utilidade pública dunha instalación eléctrica no concello de Santa Comba (IN407A 2014/084-1) Expediente: IN407A 2014/084-1-1 Promotor: Industrial Barcalesa, S. L. Denominación da instalación: Centro de seccionamento e manobra Fontecada. Concello: Santa Comba FEITOS 1. O 9 de xuño de 2014 Industrial Barcalesa, S. L. solicitou a autorización administrativa previa, a autorización administrativa de construción do proxecto de execución e a declaración de utilidade pública da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG do 11/12/2014, no BOP do 26/11/2014, no xornal “La Voz de Galicia” do 25/11/2014, no taboleiro de anuncios do Concello da Baña, segundo dilixencia do secretario municipal do 8 de xullo de 2014, así como con notificacións individuais ós titulares que constan na relación de bens e dereitos afectados. Non consta no expediente ningunha alegación e recibiuse certificado de exposición pública do concello da Baña no que se indica que non se formularon alegacións.3. Solicitouse o preceptivo informe á Axencia Galega de Infraestruturas da Consellería de Medio Ambiente, Territorio e Infraestruturas, así como reiteración, sen que conste no expediente ningunha contestación, polo que se entende a súa conformidade coa autorización da instalación e coas especificacións técnicas propostas.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión.6. Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE n.º 246, do 24 de xullo). 7. Lei do 16 de decembro de 1954, sobre expropiación forzosa (BOE núm.351 do 17 de decembro de 1954.8. Decreto do 26 de abril de 1957, polo que se aproba o regulamento da lei de expropiación forzosa (BOE núm.160, do 20 de xuño de 1957). 9. Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). 10. Decreto 110/2013, do 4 de xullo, polo que se establece a estrutura orgánica da Consellería de Economía e Industria (DOG núm.140, do 24 de xullo de 2013), modificado polo Decreto 116/2014, do 11 de setembro (DOG núm.183, do 25 de setembro de 2014). 11. As características técnicas da instalación son as seguintes: – Centro de Seccionamento e Manobra “Fontecada” interior en edificio prefabricado de formigón de tipo monobloque, incluíndo 5 celas de media tensión: catro de entrada/saída de liñas motorizadas e unha cela de protección mediante fusibles para un trafo de 50 kVA, cuxo fin será o subministro aso servizos auxiliares do edificio, todas elas con illamento e corte en SF6. – Liña subterránea de alta tensión de interconexión entre a liña aérea Corna-Espesedo no aopio existente do tipo HV-1000/13, e o C. S. “FONTECADA”, simple circuíto, con condutores unipolares de aluminio e illamento seco tipo RHZ1-2OL 12/20kV 3x(1x240 Al), de 101 metros de lonxitude. – Liña subterránea de alta tensión de interconexión entre o C. S. “FONTECADA” e a liña aérea Corna-Espesedo no aopio existente do tipo HV-1000/13, simple circuíto, con condutores unipolares de aluminio e illamento seco tipo RHZ1-2OL 12/20kV 3x(1x240 Al), de 101 metros de lonxitude. – Liña subterránea de alta tensión de interconexión entre o C. S. “FONTECADA” e a liña aérea Babión-Gandarela (Expte. IN407A 98/409-1) no aopio fin de liña existente do tipo HV-1600/13, simple circuíto, con condutores unipolares de aluminio e illamento seco tipo RHZ1-2OL 12/20kV 3x(1x240 Al), de 83 metros de lonxitude. O orzamento da instalación segundo proxecto é de 42.402,97 €. 12. Durante o período de información pública non se recibiron alegacións.13. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construción e a declaración de utilidade pública á instalación eléctrica denominada centro seccionamento e manobra Fontecada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación: ■ As declaracións de conformidade relativas ao material ou equipo, e as certificacións ou homologacións se procede. ■ Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderase interpor recurso de alzada ante o Conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 100, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1000, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 13 de febreiro de 2015. O xefe territorial Isidoro Martínez Arca